**Ministru kabineta noteikumu projekta „Kārtība, kādā no akcīzes nodokļa atbrīvo atsevišķus tabakas izstrādājumus, elektroniskajās smēķēšanas ierīcēs izmantojamo šķidrumu, elektroniskajās smēķēšanas ierīcēs izmantojamo šķidrumu sagatavošanas sastāvdaļas un tabakas aizstājējproduktus” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts“Kārtība, kādā no akcīzes nodokļa atbrīvo atsevišķus tabakas izstrādājumus, elektroniskajās smēķēšanas ierīcēs izmantojamo šķidrumu, elektroniskajās smēķēšanas ierīcēs izmantojamo šķidrumu sagatavošanas sastāvdaļas un tabakas aizstājējproduktus” (turpmāk – Ministru kabineta noteikumu projekts) izstrādāts ar mērķi, paredzēt komersantiem iespēju saņemt akcīzes nodokļa atbrīvojumu par denaturētiem tabakas izstrādājumiem, kā arī par tabakas izstrādājumiem, elektroniskajās smēķēšanas ierīcēs izmantojamiem šķidrumiem, elektroniskajās smēķēšanas ierīcēs izmantojamo šķidrumu sagatavošanas sastāvdaļām un tabakas aizstājējproduktiem, kuri tiks iznīcinati vai izmantoti kvalitātes noteikšanai.Ministru kabineta noteikumi stāsies spēkā 2022.gada 1.janvārī.  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likumprojekts “Grozījumi likumā “Par akcīzes nodokli”” (Nr.1058/Lp13) (turpmāk – likumprojekts) paredz:* papildināt likuma 17. pantu ar 1.1 daļu, kas dod Ministru kabinetam pilnvarojumu izstrādāt nosacījumus kādi tabakas izstrādājumi, ir uzskatāmi par denaturētiem;
* papildināt likumu ar 17.1pantu, kas nosaka, akcīzes nodokļa atbrīvojumu piemērošanu elektroniskajās smēķēšanas ierīcēs izmantojamam šķidrumam, elektroniskajās smēķēšanas ierīcēs izmantojamā šķidruma sagatavošanas sastāvdaļām un tabakas aizstājējproduktiem, kurus izmanto kvalitātes noteikšanai vai iznīcina un doto deleģējumu Ministru kabinetam izstrādāt attiecīgā nodokļa atbrīvojuma piemērošanas kārtību.

Saeima likumprojektu atbalstīja 2.lasījumā 16.06.2021. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība  | Šobrīd ievērojot Ministru kabineta 2004.gada 25.marta noteikumos Nr.173 “Kārtība, kādā no akcīzes nodokļa atbrīvo atsevišķus tabakas izstrādājumus” (turpmāk - Ministru kabineta 2004.gada 25.marta noteikumi Nr.173) noteiktos nosacījumus no akcīzes nodokļa atbrīvo denaturētus tabakas izstrādājumus, tabakas izstrādājumus, kurus iznīcina, un tabakas izstrādājumus, kurus izmanto tabakas izstrādājumu kvalitātes noteikšanai.Ministru kabineta 2004.gada 25.marta noteikumi Nr.173 paredz arī nosacījumus denaturēto tabakas izstrādājumu piegādei, kā arī piegādes atļaujas izsniegšanas kārtību un kādi tabakas izstrādājumi tiek uzskatīti par denaturētiem. Ņemot vērā, ka Ministru kabineta 2004.gada 25.marta noteikumi Nr.173 neparedz kārtību, kādā no akcīzes nodokļa atbrīvo elektroniskajās smēķēšanas ierīcēs izmantojamo šķidrumu, elektroniskajās smēķēšanas ierīcēs izmantojamā šķidruma sagatavošanas sastāvdaļas un tabakas aizstājējproduktus, kurus izmanto kvalitātes noteikšanai vai iznīcina, ka arī to, ka grozījumu apjoms pārsniegtu 50% no noteikumu pamatteksta, izstrādātais Ministru kabineta noteikumu projekts paredz izteikt jaunā redakcijā minētos noteikumus.Papildus tam uzsākot darbu pie Ministru kabineta noteikumu projekta izstrādes tika konstatēts, ka pašlaik Ministru kabineta 2004.gada 25.marta noteikumos Nr.173 ietvertā prasība par nepieciešamību nodokļa maksātajam saņemt Valsts ieņēmumu dienestā atļauju denaturēto tabakas izstrādājumu piegādei ir novecojusi. Līdz ar to Ministru kabineta noteikumu projektā minētā prasība netiks ietverta un attiecīgi tiks sniegts priekšlikums precizēt likumprojektu (Nr.1058/Lp13), kas paredz papildināt likuma 17.pantu ar 1.1 daļu uz 3.lasījumu.Ņemot vērā minēto Ministru kabineta noteikumu projekts nosaka:* kārtību, kādā no akcīzes nodokļa atbrīvo denaturētus tabakas izstrādājumus, kā arī nosacījumus, kādi tabakas izstrādājumi ir uzskatāmi par denaturētiem;
* kārtību, kādā no nodokļa atbrīvo tabakas izstrādājumus, elektroniskajās smēķēšanas ierīcēs izmantojamo šķidrumu, elektroniskajās smēķēšanas ierīcēs izmantojamo šķidrumu sagatavošanas sastāvdaļas un tabakas aizstājējproduktus, kurus iznīcina vai izmanto kvalitātes noteikšanai.
1. Papildus tam Ministru kabineta noteikumu projekts nosaka, ka par denaturētiem tabakas izstrādājumiem uzskata produktus, kuri ir sasmalcināti putekļos vai tiem ir pievienotas ķīmiskas vielas, kas neatgriezeniski liedz iespēju izmantot šos produktus citu tabakas izstrādājumu ražošanai vai patērēšanai.

Denaturēt tabakas izstrādājumus ir atļauts tikai akcīzes preču noliktavā. Noliktavas turētājs ne vēlāk kā divu darbdienu laikā pirms uzsākt tabakas izstrādājumu denaturēšanu rakstiski ir jāinformē Valsts ieņēmumu dienests par denaturēšanas laiku un veidu. Tabakas izstrādājumus ir atļauts denaturēt tikai Valsts ieņēmumu dienesta pilnvarotās amatpersonas klātbūtnē.Lai par denaturētiem tabakas izstrādājumiem piemērotu akcīzes nodokļa atbrīvojumu, noliktavas turētājs tabakas izstrādājumu akcīzes nodokļa deklarācijai pievieno informāciju par denaturēto tabakas izstrādājumu daudzumu, ziņas par komersantu, kuram minētie produkti tiks piegādāti, kā arī Zemkopības ministrijas izsnietā apliecinājuma kopiju, kas izsniegts personai, kurai denaturētie tabakas izstrādājumi tiks piegādāti.Ministru kabineta noteikumu projekts nosaka, ka ja nodokļa maksātājs papildus nodokļa deklarācijai iesniedz Valsts ieņēmumu dienestam testēšanas pārskatu (vai tā tulkojumu valsts valodā, ja minētais dokuments izsniegts citā Eiropas Savienības dalībvalstī), kuru izsniegusi testēšanas laboratorija vai citas Eiropas Savienības dalībvalsts paziņotā laboratorija, kas noteikusi tabakas izstrādājumu, elektroniskajās smēķēšanas ierīcēs izmantojamo šķidrumu, elektroniskajās smēķēšanas ierīcēs izmantojamo šķidrumu sagatavošanas sastāvdaļu un tabakas aizstājējproduktu kvalitāti, minētās preces tiks atbrīvotas no akcīzes nodokļa.1. Lai produktus atbrīvotu no akcīzes nodokļa noliktavas turētājs:
* tabakas izstrādājumus un tabakas aizstājējproduktus iznīcina, sadedzinot putekļveida kurināmā kurtuvēs vai katlumājās;
* elektroniskajās smēķēšanas ierīcēs izmantojamos šķidrumus un elektroniskajās smēķēšanas ierīcēs izmantojamo šķidrumu sagatavošanas sastāvdaļas var iznīcināt vienā no šādiem veidiem:

1. ja akcīzes preces ir marķētas ar nodokļa markām tos sasmalcinot kopā ar iepakojumu speciāli aprīkotās iekārtās vai izmantojot citu metodi, kas atbilst vides aizsardzības un ugunsdrošības prasībām;2. ja akcīzes preces nav marķētas ar nodokļa markām tos iznīcina atbilstoši vides aizsardzības un ugunsdrošības prasībām..Minēto akcīzes preču iznīcināšanas vietu un laiku ir jāsaskaņo ar Valsts vides dienesta reģionālo vides pārvaldi un attiecīgo pašvaldību.Ministru kabineta noteikumu projekts paredz, ka par iznīcinātiem tabakas izstrādājumiem, elektroniskajās smēķēšanas ierīcēs izmantojamiem šķidrumiem, elektroniskajās smēķēšanas ierīcēs izmantojamo šķidrumu sagatavošanas sastāvdaļām un tabakas aizstājējproduktiem, sastādā preču iznīcināšanas aktu, kurā norāda iznīcināto preču veidu, nosaukumu un kopējo daudzumu. Ja iznīcinātie tabakas izstrādājumi ir cigaretes, iznīcināšanas aktā norāda to nosaukumu, maksimālo mazumtirdzniecības cenu un kopējo daudzumu (gabalos).Ja tabakas izstrādājumi, elektroniskajās smēķēšanas ierīcēs izmantojamie šķidrumi, elektroniskajās smēķēšanas ierīcēs izmantojamo šķidrumu sagatavošanas sastāvdaļas un tabakas aizstājējprodukti tiks iznīcināti kopā ar akcīzes nodokļa markām, tad preču iznīcināšanas aktā ir jānorāda informāciju par akcīzes nodokļa markām (sērija, numuru intervāls).Iznīcināšanas akts, kuru paraksta noliktavas turētāja pārstāvis un Valsts ieņēmumu dienesta pilnvarotā amatpersona, ja tā ir piedalījusies iznīcināšanā, kalpo kā apliecinājums noliktavas turētājam saņemt akcīzes nodokļa atbrīvojumu. |
| 3. | Projekta izstrādē iesaistītās institūcijas un publiskas personas kapitālsabiedrības | Finanšu ministrija un Valsts ieņēmumu dienests. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Ministru kabineta noteikumu projekts ir attiecināms uz apstiprinātiem akcīzes preču noliktavas turētājiem, kuriem ir atļauts veikt darbības ar tabakas izstrādājumiem un kuri vēlās saņemt akcīzes nodokļa atbrīvojumu par veiktām darbībām ar denaturētiem tabakas izstrādājumiem un par tabakas izstrādājumiem, elektroniskajās smēķēšanas ierīcēs izmantojamiem šķidrumiem, elektroniskajās smēķēšanas ierīcēs izmantojamo šķidrumu sagatavošanas sastāvdaļām un tabakas aizstājējproduktiem, ja tos izmanto kvalitātes noteikšanai vai iznīcina. |
| 2. | Tiesiskā regulējuma ietekme uz tautsaimniecību un administratīvo slogu | Ministru kabineta noteikumu projekts paredz iespēju noteiktājā kārtībā akcīzes preču iznīcināšanu kopā ar akcīzes nodokļa markām, tādējādi mazinot administratīvo slogu un izmaksas komersantiem, kā arī optimizējot VID darbu.  |
| 3. | Administratīvo izmaksu monetārs novērtējums | Noteikumu projektā ietvertajam regulējumam nav ietekmes uz administratīvajām izmaksām (naudas izteiksmē) un tas nerada papildu administratīvo slogu, jo saskaņā ar Ministru kabineta 2009. gada 15. decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība” 24. un 25. punktu administratīvās izmaksas (naudas izteiksmē) gada laikā mērķgrupai, ko veido fiziskas personas, nepārsniedz 200  *euro*, bet mērķgrupai, ko veido juridiskas personas, – 2000 *euro*. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav.  |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Eiropas Padomes 2011.gada 21.jūnija Direktīva 2011/64/ES par tabakas izstrādājumiem piemērotā akcīzes nodokļa struktūru un likmēm (turpmāk – direktīva 2011/64/ES).Direktīvas 2011/64/ES 17.pants paredz, kano akcīzes nodokļa var atbrīvot vai jau samaksāto akcīzes nodokli var atmaksāt:a) par denaturētiem tabakas izstrādājumiem, ko izmanto rūpniecībā vai dārzkopībā;b) par tabakas izstrādājumiem, ko iznīcina administratīvā uzraudzībā;c) par tabakas izstrādājumiem, kas paredzēti vienīgi zinātniskām pārbaudēm un tādām pārbaudēm, kas saistītas ar izstrādājumu kvalitāti. Dalībvalstis ieviešot direktīvas 2011/64/ES 7.pantā noteiktos akcīzes nodokļa atbrīvojumus paredz, kādi nosacījumi un formalitātes attiecas uz minētajiem atbrīvojumiem vai nodokļa atmaksāšanu.  |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav  |

|  |
| --- |
| **1.tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Direktīva 2011/64/ES. |
| A | B | C | D |
| Direktīvas 2011/64/ES 7.panta a)apakšpunkts. | Ministru kabineta noteikumu projekta II.sadaļa. | Ieviests pilnībā | Nav attiecināms |
| Direktīvas 2011/64/ES 7.panta b)apakšpunkts. | Ministru kabineta noteikumu projekta 12.,13., 14., 15., 16., 17., 18. un 19.punkts. | Ieviests pilnībā | Nav attiecināms |
| Direktīvas 2011/64/ES 7.panta c)apakšpunkts. | Ministru kabineta noteikumu projekta 10. un 11.punkts. | Ieviests pilnībā | Nav attiecināms |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas.Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav. |
| **2.tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Projekts šo jomu neskar. |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta. Konkrēti veicamie pasākumi vai uzdevumi, kas nepieciešami šo starptautisko saistību izpildei | Projekts šo jomu neskar. | Projekts šo jomu neskar. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Projekts šo jomu neskar. |
| Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība tika nodrošināta, izstrādājot un Saeimā 2020.gada 16.jūnijā 2.lasījumā pieņemot likumprojektu attiecībā uz iespēju akcīzes preces iznīcināt kopā ar akcīzes nodokļa markām.Informācija par projekta izstrādi ir publicēta Finanšu ministrijas tīmekļvietnē sadaļā „Sabiedrības līdzdalība” – „Tiesību aktu projekti” – „Nodokļu politika”. Līdz ar to sabiedrības pārstāvji varēja līdzdarboties projekta izstrādē, rakstveidā sniedzot viedokļus par projektu. Tāpat sabiedrības pārstāvji varēs sniegt viedokļus par projektu pēc tā izsludināšanas Valsts sekretāru sanāksmē.  |
| 2. | Sabiedrības līdzdalība projekta izstrādē | Sabiedrības pārstāvji varēja līdzdarboties projekta izstrādē, rakstveidā sniedzot viedokļus par projektu, kas 2021.gada 7.jūnijā publicēts Finanšu ministrijas tīmekļa vietnē sadaļā: <https://www.fm.gov.lv/lv/nodoklu-politika> un Ministru kabineta tīmekļvietnē sadaļā “Valsts kanceleja” – “Sabiedrības līdzdalība”, adrese: <https://mk.gov.lv/content/ministru-kabineta-diskusiju-dokumenti>  |
| 3. | Sabiedrības līdzdalības rezultāti | Sabiedrības pārstāvju iebildumi un priekšlikumi nav saņemti. |
| 4. | Cita informācija | Nav.  |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts ieņēmumu dienests. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde neietekmēs pārvaldes funkcijas un institucionālo struktūru. Jaunu institūciju izveide, esošo institūciju likvidācija vai reorganizācija nav nepieciešama. Projekts tiks īstenots esošo cilvēkresursu ietvaros. |
| 3. | Cita informācija | Nav. |

Finanšu ministrs J. Reirs

Hartmane, 67095525

Ella.Hartmane@fm.gov.lv